Groot nuus vir akteurspaar Ivan en Donnalee | Maroela Media
Ivan en Donnalee tydens die premiere van die fliek Vir Altyd (Foto: Esté Meyer Jansen)
Die gewilde Afrikaanse akteurs Ivan Botha en Donnalee Roberts is verloof.
Jessica Fitzcharles, Roberts se agent, het die nuus aan Maroela Media bevestig.
Die paartjie het aan Sarie.com vertel hulle het ná 'n jare lange vriendskap en samewerkingsooreenkoms in November verlede jaar 'n verhouding aangeknoop.
Ivan het glo vir Donnalee die jawoord gevra tydens 'n vakansie in Nederland.
Die akteurs het die afgelope paar jaar saam aan hoogs gewilde projekte gewerk soos onder meer die flieks Pad na jou hart en Vir Altyd, asook die verhoogproduksie Beurtkrag wat by Aardklop, Woordfees, KKNK en Innibos te sien was.
Vir Altyd – 'n Afrikaanse romantiese avontuurfliek – het die meeste geld óóit by die loket gemaak vir 'n Afrikaanse fliek. Dié fliek het in 'n skrapse vier weke 'n rekordbedrag van R13,4 miljoen by die loket verdien.
Die akteurs werk nou glo saam aan 'n derde fliek. Dit is nog nie seker wanneer meer oor dié fliek bekend gemaak sal word nie.
Fitzcharles het telefonies aan Maroela Media gesê die paartjie gaan nie in dié stadium verder oor hul verlowing uitwei nie.
Altyd gedink daar is iets aan die gang.
Dis verseker DIE beste nuus ooit! Baie geluk julle twee… So het julle die Pad na merkaar se harte gevind, mag julle Vir Altyd bymekaar wees. Julle is wee besonderse mense & verdien geluk! :-)
Hulle is al die jare saam. Kon dit van dag een af sien. Hoekom dit wegsteek?. Of sal ons dit ook later uitvind?